จัดกลยุทธ์ลงทุนวันนี้ โบรกฯ แนะ Selective Buy 5ธีมหุ้นเด่นมีปัจจัยสนับสนุน
บล.กรุงศรี ระบุว่า ภาวะตลาดหุ้นไทยถูกแรงกดดันจากราคาน้ำ …
7 ธ.ค. 2560

บล.กรุงศรี ระบุว่า ภาวะตลาดหุ้นไทยถูกแรงกดดันจากราคาน้ำมันที่ปรับตัวลงแรงหลังการผลิตน้ำมันและสต๊อกน้ำมันเบนซินสหรัฐพุ่งขึ้นเกินคาดซึ่งกดดันต่อกลุ่มพลังงาน นอกจากนี้ความกังวลภาวะการเมืองสหรัฐฯ กรณีประธานาธิบดีทรัมป์อาจพัวพันกับการที่รัสเซียแทรกแซงการเลือกตั้งประธานาธิบดีสหรัฐเมื่อปีก่อน
รวมถึง Fund Flow ต่างชาติที่ยังคงไหลออกต่อเนื่องโดยเป็น Net Sell ตั้งแต่เดือนพ.ย.ราว 2.4 หมื่นล้านบาท อย่างไรก็ตามคาดว่าแรงซื้อ LTF RMF ช่วงปลายปีจะช่วยพยุงดัชนีตอนอ่อนตัวได้ ดังนั้นประเมินว่า SET จะแกว่งตัวผันผวนในกรอบ 1,685 – 1,700 จุด โดยเน้นการเข้าซื้อเล่นรีบาวด์ช่วงอ่อนตัว
สำหรับกลยุทธ์การลงทุนวันนี้ : Selective Buy กลุ่มที่มีปัจจัยสนับสนุน
1.กลุ่มธนาคาร (TMB, BBL) เศรษฐกิจไทยขยายตัวต่อเนื่องรวมถึงทิศทางดอกเบี้ยขาขึ้น
2.TWPC ราคาแป้งมันทำ High ในรอบ 2 ปี ล่าสุด 430 US/Ton
3.TVO คาดราคาถั่วเหลืองเป็นขาขึ้นในปี 61 จาก Supply ที่ลดลงแต่ Demand จีนยังแข็งแกร่ง
4.กลุ่มเดินเรือ (PSL, TTA, RCL ) ค่าระวางขึ้นทำ High ในรอบ 4 ปี ล่าสุด 1,666 จุด
5.ICHI, HTC, CBG ครม.เห็นชอบแผนเลิกโควตาน้ำตาลทราย